MLDataScientist/Wikipedia-uzbek-2024-05-01 huggingface dataset:
Víctor Cuesta

Viktor Leonardo Kuesta () 1988-yil 19-noyabrda tugʻilgan. Argentinalik futbolchi, „Botafogo“ va Argentina terma jamoasi himoyachisi hisoblanadi. 2016-yilda Rio-de-Janeyroda boʻlib oʻtgan Olimpiya oʻyinlari ishtirokchisi.

Jamoalardagi faoliyati 
Kuesta Sarandi shahridan „Arsenal“ klubining futbol akademiyasi bitiruvchisi. 2010-yilda oʻyin amaliyotiga ega boʻlish uchun u „Defensa“ va „Justicia“ klublariga ijaraga oʻtdi. 31-yanvar kuni „Tiro Federal“ga qarshi oʻyinda Viktor Argentina Primera B ligasida debyut qildi. 10-aprel kuni „Atletiko Rafaela“ga qarshi bahsda Kuesta yangi jamoasi safidagi ilk golini urdi. 2011-yilning yozida u „Arsenal“ga qaytdi. 30-oktabr kuni „Independiente“ga qarshi oʻyinda Vkitor Argentina Primer ligasida debyut qildi. 2012-yilda u klubga Argentina chempionatida gʻalaba qozonishiga yordam berdi. 2013-yil 18-mart kuni „San-Martin San-Xuan“ga qarshi kechgan duelda Kuesta „Arsenal“ safidagi ilk golini urdi. Oʻsha yilning yozida u „Xurakan“ga ijaraga oʻtdi. 6-avgust kuni „Krusero del Norte“ga qarshi oʻyinda Viktor yangi klubida debyut qildi. 2014-yilning 23-martida „Patronato“ga qarshi kechgan duelda u „Xurakan“ uchun birinchi golini urdi. Kuesta jamoaga Argentina kubogini yutishda yordam berdi.

2014-yil qishda Viktor „Independiente“ klubiga koʻchib oʻtdi. Transfer summasi 400 ming yevroni tashkil qildi. 17-avgust kuni „Estudiantes“ga qarshi oʻyinda u yangi jamoada debyut qildi. 18-noyabr kuni „Lanus“ga qarshi duelda Kuesta „Independiente“ uchun birinchi golini urdi.

2017-yil boshida u A Seriyaga qaytish vazifasi qoʻyilgan Braziliya „Internasional“ jamoasiga oʻtdi.

Xalqaro faoliyati 
2016-yilning 28-may kuni Kuestra Argentina terma jamoasida Gondurasga qarshi o‘rtoqlik o‘yinida debyut qildi. Oʻsha yilning yozida Viktor AQShda oʻtkazilgan Amerika kubogining kumush medali sohibiga aylandi. Turnirda u Boliviya va AQSh jamoalariga qarshi oʻyinlarda maydonga tushdi. Boliviyaliklarga qarshi kechgan duelda esa terma jamoadagi ilk golini urdi.

2016-yil yozida Viktor Argentina olimpiya terma jamoasi tarkibida Rio-de-Janeyrodagi Olimpiya oʻyinlarida ishtirok etdi. Turnirda u Portugaliya va Jazoir jamoalariga qarshi oʻyinlarda maydonga tushdi.

Argentina termasidagi gollari

Manbalar 

Argentinalik futbolchilar
Yashayotgan insonlar
1988-yilda tugʻilganlar
19-noyabrda tugʻilganlar
Maribel Owen

Maribel Yerxa Owen (; 1940-yil 25-aprel, Boston, Massachusetts, AQSH — 1961-yil 15-fevral, Brussel, Belgiya) — amerikalik figurali uchuvchi, juftlik uchish musobaqalarida qatnashgan. U 1961-yilda Dadli Richards bilan AQSh chempioni va Shimoliy Amerikaning vitse-chempioni boʻlgan. Shuningdek, 1956-yilda oʻsmirlar oʻrtasidagi AQSh chempioni Charlz Foster bilan.

Biografiya 
Maribel Owen 1940-yilda Bostonda sportchi oilada tugʻilgan. Ota-onasi singari, u darhol figurali uchishga qiziqib qolgan. Avvaliga u yolgʻiz konkida uchuvchi edi, lekin tez orada buvisining maslahati bilan juftlik konkida uchishni boshladi va Charlz Foster bilan juftlashdi. U bilan ular 1956-yilda oʻsmirlar oʻrtasidagi AQSh chempionatida gʻalaba qozonishdilar. Biroq, keyin Charlz taʼlim olishga qaror qildi va katta sportni tark etdi.

Owen yangi sherik izlay boshladi. Bir yil oʻtgach, u yangi hamkor, sobiq yolgʻiz konkida uchuvchi Dadli Richards bilan juftlashdi. 1959-yilda bu juftlik Kolorado Springsda jahon chempionatida debyut qilishdi. Ular Skvo vodiysida (1960) boʻlib oʻtgan Olimpiadada qatnashishni juda xohlashdi va figurali uchuvchilar orasida AQSh terma jamoasiga yoʻllanmani qoʻlga kiritishdi. Bir hafta oʻtgach, ular Vancouverdagi jahon chempionatida ham ishtirok etishdi.

Keyingi mavsumda juftlik oʻz mamlakatlarida yetakchi boʻlishdi, AQSh chempionatida gʻolib chiqishdi va Shimoliy Amerikaning vitse-chempioniga aylanishdi.

Vafoti 
Fevral oyi oxirida Pragada figurali uchish boʻyicha jahon chempionati boʻlib oʻtishi kerak edi. Maribel Owen milliy terma jamoa tarkibida samolyotda Chexoslovakiyaga yoʻl oldi va Brusselga oraliq qoʻnish paytida layner halokatga uchradi. Barcha yoʻlovchilar va ekipaj aʼzolari halok boʻldi. Maribel bilan birga uning onasi-murabbiy Maribel Vinson-Owen va singlisi Laurence Owen vafot etdi.

Sport yutuqlari

Oila 
Maribel Owenning ota-onasi sobiq figurali uchuvchilardir. Otasi — kanadalik figurali uchuvchi Gay Owen, 1929-yilda Kanada vitse-chempioni. Onasi — figurali uchuvchi (juftlik va yakkalik konkida uchish qatnashgan) Meribel Vinson-Owen, AQShning koʻp karra chempioni va Shimoliy Amerikaning ikki karra chempioni. Shuningdek, onasi uchta qishki Olimpiya oʻyinlarida qatnashgan va yakkalik konkida uchish boʻyicha bronza medalini qoʻlga kiritgan. Singlisi, shuningdek, figurali uchuvchi Laurence Owen, AQSh va 1961-yilda Shimoliy Amerika chempioni.

Xotira 
2011-yil 28-yanvarda Maribel Owen AQSh figurali uchish shon-shuhrat zaliga kiritildi.

Manbalar 

1961-yilda vafot etganlar
15-fevralda vafot etganlar
1940-yilda tugʻilganlar
25-aprelda tugʻilganlar
Pages with unreviewed translations
Berglind Björg Þorvaldsdóttir

Berglind Björg Þorvaldsdóttir (1992-yil 18-yanvarda tugʻilgan), Berglind Björg Torvalsdottir nomi bilan tanilgan, islandiyalik professional futbolchi, 1-divizion ayollar klubi Paris Saint-Germain va Islandiya terma jamoasida hujumchi sifatida oʻynaydi.

Klublardagi faoliyati 
Berglind Björg oʻz professional faoliyatini Islandiyadagi ayollar futboli oliy ligasi Urvalsdeild  Breiðablik klubida boshlagan. 2011-yilda ÍBV ga koʻchib oʻtdi va ikki mavsumni jamoada oʻtkazdi. 2012-yil avgustidan 2016-yil iyunigacha Berglind Björg AQShning Florida shtati universitetida tahsil olgan. Bu davr mobaynida u oʻz vaqtini Florida shtati Seminolesda oʻynash va oʻz vatanidagi professional klublarda oʻynash oʻrtasida taqsimladi: avval Breiðablik (2013- va 2014-yillar), keyinroq Fylkir (2015- va 2016-yillar). 2016-yilning iyul oyida Berglind Björg yana Breydablikda oʻynash uchun vataniga qaytdi. 2017-yil sentyabrida Berglind Björg Islandiyani tark etib, Italiya A seriyasining Verona klubida o‘ynadi. Mavsum COVID-19 pandemiyasi tufayli toʻxtatilguniga qadar jamoada beshta oʻyin oʻtkazgan edi.

2022-yilning 25-avgustida PSG Berglind Björg bilan 2024-yilning iyunigacha ikki yillik shartnoma imzolaganini eʼlon qildi.

Terma jamoadagi faoliyati 
Berglind Björg Islandiya U17 terma jamoasida 2007-yil 17-sentyabrda Latviyaga qarshi 2008-yilgi UEFA 17 yoshgacha boʻlgan ayollar chempionatida debyut qildi. U Islandiyaning musobaqada oʻtkazgan barcha oltita oʻyinida qatnashgan. Berglind Björg 2009-yilda 17 yoshgacha boʻlgan ayollar oʻrtasidagi UEFA chempionatida Islandiyani ham himoya qilgan. 2008-yil 24-aprelda Islandiya U19 terma jamoasida oʻynay boshladi. Uning birinchi oʻyini 2008-yilda 19 yoshgacha boʻlgan ayollar oʻrtasidagi UEFA chempionati saralashida Belgiyaga qarshi boʻlgan. Shuningdek, Islandiyani 2009-yilgi UEFA 19 yoshgacha boʻlgan ayollar chempionati, 2010-yilgi va 2011-yilgi UEFA 19 yoshgacha boʻlgan ayollar oʻrtasidagi chempionati saralash bosqichida himoya qilgan. 2010-yilda Berglind Björg 2010-yilgi Algarve kubogiga chaqirildi va Islandiyaning 24-fevral kuni AQShga qarshi musobaqadagi birinchi oʻyinida debyut qildi. Shuningdek, u Islandiyani 2011-yilgi Algarve kubogi, 2016-yilgi Algarve kubogi (Islandiya uchinchi oʻrinni egallaganida) va 2017-yilgi Algarve kubogida himoya qilgan. 2017-yil 6-aprel kuni Slovakiyaga qarshi o‘yinda u o‘zining ilk xalqaro golini urdi.

Shaxsiy hayoti 
Berglind xalqaro futbolchi Gunnar Heiðar Orvaldssonning singlisi.

Faoliyat statistikasi

Xalqaro 

 Ballar va natijalar birinchi boʻlib Islandiyaning gollari roʻyxatini koʻrsatadi, ballar ustuni Berglind Björgning har bir golidan keyin ochkoni koʻrsatadi.

Manbalar

Havolalar 

 Playerʻs Profile at Football Association of Islandiya/Knattspyrnusamband Íslands (KSí)
 Playerʻs Profile at World Football

Yashayotgan insonlar
1992-yilda tugʻilganlar
Etzaz Hussain

Etzaz Husayn () 1993-yil 27-yanvarda Norvegiya poytaxti Osloda dunyoga kelgan. Asli pokistonlik boʻlgan norveg futbolchisi, „Molde“ klubi yarim himoyachisi hisoblanadi.

Jamoalardagi faoliyati 
Husayn faoliyatini Angliyaning "Manchester United"klubida boshlagan. Biroq yuqori raqobat tufayli u asosiy jamoada debyut qila olmadi. 2011-yilda u vataniga, „Volerenga“ jamosiga qaytdi. Lekin u yerda ham uch oy davomida bir daqiqa ham maydonga tushmadi. Oʻsha yili Etazaz „Fredrikstad“ klubi bilan shartnoma imzoladi. 25-aprel kuni u Tippeligda „Stabaek“ jamosiga qarshi debyut qildi. 16-oktabr kuni „Xaugesund“ga qarshi kechgan duelda Husayn jamoasi safidagi ilk golini urdi.

2012-yilning yozida Etzaz „Molde“ klubiga koʻchib oʻtdi. Transfer summasi 400 ming yevroni tashkil qildi. 4-avgust kuni „Sogndal“ga qarshi oʻyinda u yangi klubi safida debyut qildi. 12-avgust kuni „Alesund“ga qarshi duelda Husayn „Molde“ tarkibida birinchi golini urdi. Jamoa bilan Etzaz ikki marta chempionlik va Norvegiya kubogini qoʻlga kiritdi.

2016-yil boshida Husayn Turkiyaning „Sivasspor“ klubiga oʻtib, 2,5 yillik shartnoma imzoladi. 16-yanvar kuni „Galatasaroy“ga qarshi oʻyinda u Turkiya Superligasida debyut qildi. Oʻsha yilning yozida Etzaz Xorvatiyaning „Rudesh“ jamoasiga oʻtdi. 29-oktabr kuni „Solin“ga qarshi oʻyinda u Xorvatiya ikkinchi divizionida debyut qildi. 2017-yil boshida Husayn „Molde“ga qaytdi. Oʻsha yilning yozida Etzaz „Odd“ klubiga ijaraga oʻtdi. 21-sentabr kuni „Tromso“ga qarshi oʻyinda u yangi jamoada debyut qildi. Xuddi shu oʻyinda Husayn „Odd“ uchun birinchi golini urdi. Ijara muddati tugagach, u „Molde“ga qaytdi.

Statistika

Manbalar
Ruth Heller Aucott

Ruth Heller Aucott (taxminan 1934-yilda tugʻilgan)  — Amerika milliy terma jamoasining  sobiq xokkeychi va amaldori. U 1955-yildan 196-yilgacha AQSH ayollar milliy chim ustida xokkey jamoasida yetti marta oʻynagan va AQSh Xokkey assotsiatsiyasi shon-shuhrat zaliga kirgan.

Dastlabki yillar 
Hellerning yishligi Filadelfiya hududida o'tgan va Cheltenham oʻrta maktabida oʻqigan va 1952-yilda tugatgan.

U 1952-yildan 1956-yilgacha Ursinus kollejida oʻqigan va basketbol, tennis va xokkey sport turlari boʻyicha toʻrtta universitet mukofotni qoʻlga kiritgan. U butun amerikalik sifatida tanlangan birinchi kollej oʻyinchisi boʻlgan. U shuningdek, 1956-yilgi Ursinus sinfining valediktori boʻlgan.

Sportdagi faoliyati 
U 1955-yildan 1967-yilgacha yetti marta AQSh milliy terma jamoasida oʻynagan.shuningdek 1956-yilda Avstraliyada va 1959-yilda Gollandiyada oʻynagan xalqaro gastrol jamoalarida ham AQSh sharafni munosib himoya qilgan.

Keyinchalik u USFHA qoidalarni ishlab chiqish qoʻmitasining hakami va aʼzosi boʻlib ishlagan. 1988-yilda u AQSH dala xokkeyi shon-shuhrat zaliga kiritilgan. U, shuningdek, Ursinus shon-sharaf zaliga va Summit okrugi shon-shuhrat zaliga ham kiritilgan kam sonli ayol sportchilardan biri bo'lgan.

Ruth Heller Aucott golf va tennisda ham yaxshi natijalarga erishgan. U 1962-yilda Akron ayollar tennis chempionatida gʻolib chiqqan va 1987-yilda Ogayo shtatidagi katta ayollar golf turnirida gʻolib chiqqan.

Oilasi 
Aucott 1956-yilda Geotge V. Aucott bilan turmush qurgan. Ular koʻp yillar davomida Ogayo shtatining Akron shahrida yashagan, Jorj Firestone Tire and Rubber kompaniyasining prezidenti va bosh operatsion direktori boʻlib ishlagan va hozirda nafaqaga chiqqan.

Manbalar 

Yashayotgan insonlar
1934-yilda tugʻilganlar
Constance Applebee

Constance Mary Katherine Applebee (1873-yil 4-iyun, Chigwell, Esseks, Birlashgan Qirollik – 1981-yil 26-yanvar) Qoʻshma Shtatlarda dala xokkeyini joriy qilgani bilan mashhur. U Amerika hokkey assotsiatsiyasining asoschilaridan biri boʻlgan va 20 yil davomida uning rahbari boʻlib ishlagan. U shuningdek ayollar sporti jurnaliga asos solgan va 24 yil davomida Bryn Mawr kollejida sport direktori boʻlgan.

Applebee 1899-yilda Britaniya jismoniy tarbiya kollejini tamomlagan. 1901-yilda u Amerikaga kelgan va Garvard universitetidagi Dudley Allen Sargentning yozgi jismoniy tarbiya maktabida antropometriya kursini tugatgan. Sinfdoshlari va oʻqituvchilari oʻrtasida britaniyalik chim ustida xokkey boʻyicha bahs-munozaradan soʻng, u ularni Garvard gimnaziyasi orqasidagi hovliga olib borgan va oʻyinni namoyish qilgan.

1901-yilning kuzida u Amerika Qoʻshma Shtatlarining shimoli-sharqidagi ayollar kollejlari boʻylab gastrol safarini boshlagan, u har bir kollej oʻquvchilar va professor-oʻqituvchilarga xokkey oʻyini bilan tanishtirgan va sport boʻyicha murabbiylik koʻrsatmalarini bergan. U maktabning sport direktori Harriet Ballintine tomonidan Vassar kollejiga taklif qilingan, shuningdek, Wellesley kolleji, Bryn Mawr kolleji, Smith kolleji, Mount Holyoke kolleji va Radcliffe kolleji Uiton ayollar seminariyasiga tashrif buyurgan. U 1904-yilning bahorigacha oʻsha maktablarning har biriga va Boston Oddiy gimnastika maktabiga chim ustida xokkey boʻyicha murabbiylik qilish uchun qayta tashrif buyurgan. 1904-yilda u Bryn Mawr kollejida toʻliq vaqtli sport direktori lavozimiga ishga qabul qilingan va u yerda 1928-yilgacha shu lavozimda xizmat qilgan.

1922-yil sentabrda Applebee lager hududida Pensilvaniya shtatidagi Pocono tog‘ida xokkeyini intensiv o‘qitish uchun yillik uch haftalik lager tashkil qilgan. Lager 70 yildan koʻproq vaqt davomida ishlagan, 1994-yilgi mavsumdan keyin yopilgan.

1924-yilda u Ayollar sporti jurnaliga asos solgan, dastlab chim xokkeyi jurnali oxir-oqibat barcha ayollar sportiga eʼtibor qaratgan.

U koʻproq oʻzining „Olma“ laqabi bilan tanilgan va 1981-yil 26-yanvarda 107 yoshida New-Milton, Hampshire, Angliya qariyalar uyida vafot etgan. U Burleydagi Avliyo Yuhanno Baptist cherkovida dafn etilgan. Qabr bilan bir qatorda u cherkov ichida vitrajlardan birida esga olinadi.

U shuningdek, Amerika Qoʻshma Shtatlarida lakrosni ayollar sporti sifatida yoʻlga qoʻyishda faol ishtirok etgan. Uning lagerida 1931-yilning yozida AQSh ayollar lakros assotsiatsiyasi tashkil etilgan. USWLA sportni 1981-yilgacha, NCAA ayollar uchun milliy chempionat turnirini ochgunga qadar kollej va klub darajasida boshqargan.

Applebee 1991-yilda Xalqaro ayollar sport shon-shuhrat zaliga kiritilgan.

Manbalar 

1981-yilda vafot etganlar
1873-yilda tugʻilganlar
Natasha Anasi

Natasha Moraa Anasi (1991-yil 2-oktabrda tugʻilgan) — futbolchi, Breiðablik himoyachisi. Qoʻshma Shtatlarda tugʻilib oʻsgan Anasi 2014-yilda Islandiyaga koʻchib oʻtishdan oldin Duke Blue Devils jamoasida futbol oʻynagan va u yerda Urvalsdeild kvenna chempionati ÍBVga qoʻshilgan. U 2017-yilda Islandiyaning Keflavik ÍF klubiga o‘tdi. 2019-yil dekabr oyida Islandiya fuqaroligini olganidan so‘ng, Anasi 2020-yilning mart oyida Islandiya terma jamoasida xalqaro debyut qildi.

Shaxsiy hayoti 
Anasi 1991-yil 2-oktyabrda Irvingda (Texas) John va Jane Anasi oilasida tugʻilgan. Uning Andre, Kevin ismli akasi va Stefani ismli singlisi bor. Kelib chiqishi keniyalik.

Kollejdagi faoliyati 
2010-yildan 2013-yilgacha Anasi Duke Blue Devilsda kollej futbolida oʻynagan. Toʻrt mavsum davomida u 97 ta oʻyinda maydonga tushib, 4 ta gol urgan. 2011-yilda u Atlantika sohilidagi konferensiyada yilning eng yaxshi himoyachisi deb topildi.

Klubdagi faoliyati 
Anasi 2014-yilda ÍBV safiga qoʻshildi va jamoa bilan uch mavsum oʻynadi. 2016-yilda u ÍBVga Islandiya kubogi finalida qatnashdi, oʻyinda jamoa Breiðablikka yutqazdi. 2017-yilda Keflavíkka qoʻshildi. Faoliyatining koʻp qismini himoyachi sifatida oʻynaganidan soʻng, u Keflavíkka qoʻshilganidan keyin yarimhimoyachi pozitsiyasiga oʻtdi. 2021-yilning noyabr oyida Anasi Úrvalsdeild chempionati Breiðablik klubi bilan shartnoma imzoladi.

Terma jamoadagi faoliyati 
Anasi 2010-yilning bahorida AQSh U-18 terma jamoasida  2012- va 2013-yil bahorida AQSH U-23 terma jamoasida mashgʻulot oʻtkazgan. Keyingi yili u U-23 jamoasi bilan Ispaniyaning La Manga shahriga toʻrt millat turnirida oʻynash uchun yoʻl oldi.

2019-yilda Anasi Islandiya fuqaroligini oldi va 2020-yil fevralida u ilk bor Islandiya terma jamoasiga chaqirildi. 2020-yil 4-mart kuni Anasi Islandiya terma jamoasi safida Shimoliy Irlandiyaga qarshi o‘rtoqlik o‘yinida (1:0) debyut qildi. 2022-yil 20-fevralda u Islandiya terma jamoasidagi birinchi golini urdi va Islandiyaning Chexiyaga qarshi o‘yinda (2:1) birinchi golni kiritdi.

Manbalar

Havolalar 

 Natasha Anasi
 Duke Blue Devils bio goduke.comda
Yashayotgan insonlar
1991-yilda tugʻilganlar
Moisés Velasco

Moisés Adrián Velasco Herrera (; 1989-yil 19- oktabrda Tixuana shahrida tugʻilgan, Quyi Kaliforniya, Meksika) — meksikalik futbolchi, Korrekaminos klubida hujumkor yarim himoyachi sifatida faoliyat olib boradi.

Jamoalardagi faoliyati 
Velasko „Toluka“ futbol akademiyasining bitiruvchisidir. 2006-yilning kuzida u jamoaning mavsum uchun tarkibiga kiritilgan. 14-oktabr kuni „Atlanta“ga qarshi oʻyinda Moises Meksika misolida debyut qilgan. Oʻsha mavsumda u faqat bir marta maydonga tushgan boʻlsa-da, jamoa bilan chempionat kumush medallarini qoʻlga kiritgan. 2007-yilda Velasko oʻzining birinchi xalqaro turniri — „Libertadores“ kubogida ishtirok etgan. U Peruning „Syensiano“ jamoasiga qarshi duelda debyut qilgan. Oʻsha uchrashuvda u oʻzining birinchi golini kiritgan. Moises „Toluka“ bilan ikkita chempionlikni qoʻlga kiritgan. 2010-yilda yarim himoyachiga „Deportivo La Korunya“ faol qiziqish bildirgan, lekin transfer amalga oshmagan.

2011-yilning yozida Velasko ijara asosida „San-Luis“ga oʻtgan. 24-iyul kuni „UNAM Pumas“ga qarshi oʻyinda yarim himoyachi yangi jamoada debyut qilgan. 2013-yilning 20-yanvarida „Monarkas Moreliya“ga qarshi kechgan duelda Moises klub uchun birinchi golini urgan. San-Luisda u ikki mavsum oʻtkazgan, shundan keyin u Tolukaga qaytdi, ammo darhol Yaguares Chiapasga ijaraga berilgan. 4-avgust kuni „Puebla“ga qarshi oʻyinda Velasko yaguarlar safida debyut qilgan. U yana uch marta maydonga tushgan, shundan soʻng u bazadagi oʻrin uchun raqobatda gʻalaba qozona olmagan.

2014-yil boshida Moises „Keretaro“ga ijaraga berilgan. 4-yanvar kuni „Monarkas Moreliya“ga qarshi oʻyinda u yangi jamoada debyut qilgan. Mart oyida Velasko tarkibga tushishni toʻxtatdi va zaxira oʻrindigʻiga joylashgan. 2014-yilning yozida u toʻrtinchi bor „Amerika“ poytaxtiga ijaraga oʻtgan. 3-avgust kuni „Puebla“ga qarshi oʻyinda Velasko yangi klub safida debyut qilgan.

Xalqaro faoliyati 
Velasko 2007-yilgi Panamerika oʻyinlarida Meksika yoshlar jamoasi uchun debyut qilgan. Turnirning barcha uchrashuvlarida qatnashib, Venesuela yoshlar terma jamoasiga qarshi bahsda gol urgan.

Yutuqlari 
„Toluka“

  Futbol boʻyicha Meksika chempionati— Apertura 2008
  Futbol bo'yicha Meksika chempionati — Bisentenario 2010

"Amerika" (Mexiko)

  Futbol bo'yicha Meksika chempionati — Apertura 2014
 KONKAKAF chempionlar kubogi gʻolibi — 2014-2015

Manbalar 

Meksika futbolchilari
Yashayotgan insonlar
1989-yilda tugʻilganlar
19-oktabrda tugʻilganlar
Verena Bentele

Verena Bentele (1982-yil 28-fevral, Lindau shahrida tugʻilgan) — nemis paralimpiya oʻyinlarining koʻr boʻlgan biatlonchisi va changʻi sportchisi . U Germaniyaning Marburg shahridagi Carl-Strehl Schule nomli ko‘zi ojizlar va ko‘ruvchilar uchun maxsus maktabda tahsil olgan. U 1998-yilgi Qishki Paralimpiya oʻyinlarida birinchi Paralimpiya medallarini (bitta oltin, ikkita kumush, bitta bronza)qoʻlga kiritgan. 2002-yilgi Qishki Paralimpiya oʻyinlarida toʻrtta oltin medalni, shuningdek, 2006-yilgi Qishki Paralimpiya oʻyinlarida ikkita oltin va bitta bronza medalini qoʻlga kiritgan. Shuningdek, u 2006-yilda biatlon va kross boʻyicha jahon kubogi gʻolibi boʻlgan.

Faoliyati 
2009-yilda Germaniyaning ko‘zi ojizlar o‘rtasidagi kros chempionatida Bentele jiddiy baxtsiz hodisaga uchragan. Uning koʻrish qobiliyatiga ega yoʻlboshchisi toʻgʻri koʻrsatma bera olmagan, shuning uchun u quruq daryo tubida qiyalikdan pastga qulagan. U tizzasidagi xochsimon bogʻlam yirtilib ketgan, barmoqlari va jigaridan jarohat olgan, bir buyragi shu qadar qattiq shikastlandiki, uni olib tashlashga toʻgʻri kelgan.

Shunga qaramay, atigi bir yil oʻtgach, Bentele 2010-yilgi Vankuver Paralimpiya oʻyinlarida beshta oltin medalni qoʻlga kiritib, 2010-yilgi Qishki Paralimpiya oʻyinlarida oʻzining eng yaxshi Olimpiya natijasiga erishgan. Oʻyinlardagi chiqishi natijasida Bentele Paralimpiya sporti tarixida eng yaxshi ayol deb topilgan.

Bentele 2011-yil uchun „Laureus Jahon nogironligi boʻlgan sportchilarning eng yaxshisi“ mukofotini qoʻlga kiritgan. 2011-yil oxirida u 29 yoshida nafaqaga chiqqanini eʼlon qilgan. 2014-yilda Bentele Paralimpiya shon-shuhrat zaliga kiritilgan.

Bentele 2010, 2012 va 2017-yillarda Germaniya prezidentini saylash maqsadida Federal Conventsiyaga delegat sifatida Sotsial-demokratik partiya tomonidan nomzod qilib koʻrsatilgan. U 2012-yilda partiyaga qoʻshilgan.

Federal hukumatning nogironlar bilan bogʻliq masalalar boʻyicha komissari, 2014-2018-yillarda 
2014-yil yanvar oyida Bentele kansler Angela Merkel hukumatida nogironlar bilan bogʻliq masalalar boʻyicha Federal hukumat komissari etib tayinlangan. Bu lavozimda u vazir Andrea Nahles boshchiligidagi Federal Mehnat va ijtimoiy ishlar vazirligining bir qismi boʻlgan va nogironlar huquqlari toʻgʻrisidagi konventsiyaning bajarilishini nazorat qilish boʻyicha hukumatning markaziy ishlarni boshqargan. U bu lavozimda 2018-yilgacha ishlagan.

Boshqa tadbirlar 

 Köln Germaniya sport universiteti (DSHS), Universitet kengashi aʼzosi.
 Germaniya Inson huquqlari instituti (DIMR), Vasiylik kengashining sobiq aʼzosi.
 Germaniya Milliy Paralimpiya qoʻmitasi (DBS), Vasiylik kengashi aʼzosi(2012-yildan)

Manbalar 

Yashayotgan insonlar
1982-yilda tugʻilganlar
Jessica Ziu

Jessica Maria Ziu (2002-yil 6-iyunda tugʻilgan) — irlandiyalik futbolchi, West Ham United yarim himoyachisi va Irlandiya Respublikasi ayollar terma jamoasi aʼzosi.

Klublardagi faoliyati 
Ziu 2002-yil 6-iyunda Dublinda tugʻilgan. Uning otasi 1998-yilda Albaniyadan Irlandiyaga ko‘chib o‘tgan. U besh yoshida futbol oʻynashni boshladi va Finglasdagi Rivermount Boys jamoasiga qoʻshildi. Jamoadagi yagona qiz edi.

2018-yilgi mavsumni Shelburne yoshlar jamoasi bilan yangi 17 yoshgacha boʻlgan ayollar milliy ligasida boshlaganidan soʻng, Ziu tez orada klubning asosiy guruhiga qoʻshildi. U 2018-yil iyun oyida 16 yoshga to‘lganidan ko‘p o‘tmay Ayollar milliy ligasida debyut qildi.

2020-yil oktabr oyida WNL oyining eng yaxshi futbolchisi va klubi mavsumning eng yaxshi asosiy jamoasi deb topildi. 2021-yilda u Shelburnega WNL chempionligini qoʻlga kiritishga yordam berdi va 2021 FAI ayollar kubogi finalida Wexford Youths(3-1) ga magʻlub boʻldi. 2022-yilning mart oyida Ziu yozda Angliya FA Ayollar Superligasi klubi West Ham United ga oʻtishga rozi boʻldi.

Terma jamoadagi faoliyati

Yoshlar safida 
Ziu Dublin shahridagi Larkin kollejida oʻqiyotganda Irlandiyada maktab oʻquvchilari darajasida oʻynagan. FAI International Football Awards marosimida u 2018-yilda 16 yoshgacha bo‘lgan ayollar o‘rtasida yilning eng yaxshi terma jamoa o‘yinchisi deb topildi.

Kattalar safida 
Irlandiya terma jamoasining katta murabbiyi Colin Bell Ziuni ilk bor 2018-yilning avgust oyida Shimoliy Irlandiyaga qarshi oʻz uyida boʻlib oʻtadigan ayollar oʻrtasidagi Jahon chempionati saralash oʻyiniga chaqirdi. „U hali juda yosh. Endigina 16 yoshga kirdi, lekin bu muhitda boʻlishi kerak“, dedi u. Jessica Irlandiya 4:0 hisobida gʻalaba qozonganida, oʻyinning 75-daqiqasida Rianna Jarrettning oʻrniga maydonga tushdi.

2018-yil 9-oktabrda u Irlandiyaning Ostrodada Polshaga qarshi o‘rtoqlik uchrashuvida (4:0) 53-daqiqada Jarrett o‘rniga maydonga tushdi.

Manbalar

Havolalar 

 

Yashayotgan insonlar
2002-yilda tugʻilganlar